PATVIRTINTA

Kruopių pagrindinės mokyklos direktoriaus 2020 m. lapkričio 24 d. įsakymu Nr. V-209

# AKMENĖS RAJONO KRUOPIŲ PAGRINDINĖS MOKYKLOS IKIMOKYKLINIO UGDYMO SKYRIAUS NETIESIOGINIO DARBO SU VAIKAIS VALANDŲ PANAUDOJIMO TVARKOS APRAŠAS

1. **BENDROSIOS NUOSTATOS**
2. Akmenės rajono Kruopių pagrindinės mokyklos ikimokyklinio ugdymo skyriaus (toliau - Darželis) netiesioginio darbo su vaikais (metodinės veiklos) valandų panaudojimo tvarkos aprašas (toliau - Aprašas) reglamentuoja ikimokyklinio ugdymo auklėtojo, priešmokyklinio ugdymo pedagogo, meninio ugdymo pedagogo netiesioginio darbo su vaikais, konkrečius darbus ir jų organizavimo tvarką.
3. Aprašas parengtas vadovaujantis 2017 m. sausio 17 d. Lietuvos Respublikos valstybės ir savivaldybių įstaigų darbuotojų darbo apmokėjimo įstatymu Nr. XIII-198.
4. Pedagogų netiesioginių valandų su mokiniais panaudojimą reglamentuoja LR Vyriausybės nutarimai, Švietimo ir mokslo ministerijos įsakymai, darbo tvarkos taisyklės, mokymo lėšų apskaičiavimo, paskirstymo ir panaudojimo tvarkos aprašas, darbo grafikai ir kiti teisiniai dokumentai.
5. Šis tvarkos aprašas parengtas siekiant užtikrinti darbuotojų atsakomybę ir darbo kokybę, teisingai panaudojant netiesioginio darbo su mokiniais valandas.
6. Pagrindinės Apraše naudojamos sąvokos:
   1. **darbo krūvis** – numatytas pedagogų darbo valandų skaičius pagal tarifikaciją;
   2. **darbo grafikas –** žiniaraštis, kuriame fiksuojamas tiesioginis ir netiesioginis darbas su vaikais;
   3. **kontaktinės valandos** – laikas, per kurį tiesiogiai dirbama su vaikais;
   4. **nekontaktinės valandos** – laikas, skirtas netiesioginiam darbui su mokiniais;
   5. **metodinis darbas** - pedagogų parengta medžiaga, kurioje perteikiama ugdymo patirtis, rekomenduojama medžiaga mokymui ir mokymuisi ir kurios pagalba organizuojamas ugdymo procesas;
   6. **organizacinė veikla** – organizacinė veikla įstaigoje. Šiai veiklai gali būti priskirta veikla, susijusi su paslaugomis Darželio bendruomenei ir visuomenei.
7. Šiuo tvarkos aprašu vadovaujasi visi įstaigos pedagogai.

# NEKONTAKTINIŲ VALANDŲ ORGANIZAVIMAS

1. Auklėtojams bei priešmokyklinio ugdymo pedagogams numatytas 36 val. per savaitę darbo krūvis, iš jų 33 kontaktinės valandos ir 3 nekontaktinės valandos. Tai atsispindi darbo grafikuose.
2. Meninio ugdymo mokytojui numatytas 26 val. per savaitę darbo krūvis, iš jų 24 kontaktinės valandos ir 2 nekontaktinės valandos. Tai atsispindi darbo grafikuose.
3. Netiesioginio darbo su vaikais laikas šio tvarkos aprašo 7, 8, 9 punktuose apskaičiuotas dirbant 1 etatu. Jei pedagogas dirba daugiau negu 1 etatu ar ne visu darbo krūviu, tai nekontaktinės valandos apskaičiuojamos proporcingai.
4. Sudarytus darbo grafikus tvirtina Kruopių pagrindinės mokyklos direktorius.

# DARBO ORGANIZAVIMAS NEKONTAKTINIŲ VALANDŲ METU

1. **Auklėtojo ir priešmokyklinio ugdymo pedagogo netiesioginio darbo su mokiniais laikas, naudojamas metodinei veiklai:**
   1. pasirengti ugdomajai veiklai;
   2. ugdomajai veiklai planuoti ir kitai dokumentacijai tvarkyti;
   3. programoms, projektams rengti ir dalyvauti projektinėje veikloje;
   4. vaikų pasiekimams vertinti ir analizuoti;
   5. dalyvauti rengiant individualias programas;
   6. pasirengimui atvirai veiklai ir gerosios patirties sklaidai ir apibendrinimui;
   7. turizmo renginiams, išvykoms organizuoti;
   8. Darželio informaciniams leidiniams, publikacijoms, pranešimams ir rekomendacijoms rengti;
   9. grupės ir Darželio informaciniams stendams tvarkyti;
   10. edukaciniams-kultūriniams renginiams pasirengti, organizuoti ir dalyvauti juose;
   11. darbui kūrybinėse grupėse;
   12. kvalifikacijos tobulinimo seminarų, konferencijų medžiagai tvarkyti;
   13. tėvams (globėjams) konsultuoti ir pagalbai ugdymo klausimais teikti;
   14. tiriamajai analitinei veiklai organizuoti ir vykdyti;
   15. dokumentacijai tvarkyti, rengiantis atestuotis;
   16. ugdymo priemonėms gaminti, įsigyti ir atnaujinti;
   17. savišvietai ir veiklos savianalizei, įsivertinimui.
2. Netiesioginio darbo su vaikais laikas, naudojamas kitai visuomeninei veiklai:
   1. darbui įstaigos savivaldoje;
   2. dalyvauti tarybų, komisijų, trumpalaikių ir ilgalaikių darbo grupių veikloje;
   3. Darželio veiklos kokybei įsivertinti.
3. **Meninio ugdymo mokytojo netiesioginio darbo su vaikais laiko panaudojimas:**
   1. muzikinio ugdymo veiklai planuoti;
   2. pasirengti muzikinio ugdymo veiklai;
   3. Darželio, miestelio ar rajoniniams renginiams pasirengti, organizuoti, dalyvauti;
   4. pagalbai ikimokyklinio ugdymo auklėtojams, priešmokyklinio ugdymo pedagogams rengiant ugdymo metinius ir savaitinius veiklos planus;
   5. metodinei pagalbai pedagogams, tėvams (globėjams) teikti ir konsultuoti muzikinio vaikų ugdymo klausimais;
4. Pedagogas netiesioginio darbo su vaikais valandomis dirba Darželyje ar specialiai darbuotojams įrengtoje, kompiuterizuotoje, metodinėmis priemonė mis aprūpintoje patalpoje.
5. Metodinė veikla gali būti vykdoma ir už įstaigos ribų: išėjimas į metodinį renginį, seminarą, bibliotekoje ieškotis reikiamos medžiagos, organizuoti parodas ar kelti savo kvalifikaciją kitokiais būdais.
6. Pedagogo išvykimas už Darželio ribų nekontaktinio darbo su mokiniais laiku turi būti suderintas su Kruopių pagrindinės mokyklos direktoriumi.

# BAIGIAMOSIOS NUOSTATOS

1. Netiesioginio darbo su vaikais tvarka aptariama su pedagogais. Pedagogams pritarus, tvarkos Aprašą tvirtina Kruopių pagrindinės mokyklos direktorius.
2. Neatvykimas į darbą pagal nustatytą darbo grafiką arba savavališkas darbo grafiko pakeitimas be administracijos leidimo, yra laikomas darbo drausmės pažeidimu.
3. Pedagogų nekontaktinių valandų panaudojimo priežiūrą vykdo Kruopių pagrindinės mokyklos direktorius.
4. Už šio Aprašo įgyvendinimą ir pedagogų nekontaktinių valandų panaudojimo organizavimą atsako įstaigos direktorius.